Krus di Mérito Kòrsou
Krus di Mérito Kòrsou ta un kondekorashon di gobièrnu di Kòrsou pa aktonan meritorio ku tin impakto pa Kòrsou. E ta e distinshon mas prestigioso di pais Kòrsou. Anualmente na okashon di  Dia di Bandera e ta wòrdu otorgá na sinku persona di komunidat.

Historia 
E kondekorashon a wòrdu instituí pa Kolegio Ehekutivo di Teritorio Insular di Kòrsou i otorgá pa promé bes na aña 2004. Na 1997 e idea a originá di Rignald Lak, miembro di Konseho Insular di Kòrsou. E distinshon ta dediká na residente di Kòrsou riba 50 aña di edat y ta sirbi komo manera pa rekonosé nan trabou a base voluntario pa komunidat di Kòrsou durante di nan bida. E ta kubri nuebe tereno di aktividat: kultural-edukativo, hubentut, ekonomiko, sindikal, sosial-kurativo, komersio, grandinan, medionan di komunikashon i iglesia. 

E kondekorashon mes ta konsisti di un medaya representando un krus ku korona riba dje i un plakat. Entrega di e kondekorashon ta susede na okashon di selebrashon di Dia di Bandera di Kòrsou. 

Residente di Kòrsou mayor di edat i di nashonalidat hulandes por hasi proposishon di kandidato na e komishon di kondekorashon pa medio di Ministerio di Enseñansa, Siensia, Kultura & Deporte, sektor di Kultura i Deporte.

Kondekorado 
 2004 - Maria (Riet) Rozendal-Meeuwesen, Elis Juliana
 2005
 2006
 2007
 2008 - Jamilie Haile; Cornellie Schoonhoven-Muntslag; Imelda Agostien-Zimmerman; Lucio Romero; Ruben Roosberg.
 2009
 2010
 2011 - Lionel Capriles; Clovis Lodewijks; Oscar Semerel; Juan ‘Victo’ Bartholomeus; Melva Leito 
 2012
 2013 - Joyce Da Costa Gomez; Jeanette Juliet-Pablo; Aubrey Errington Linzey; Liledone Hayes Macaulay-Nicholls; Serapio Augustin Pinedo
 2014 - Pedro Celestino (Shon Pe) Hooi
 2015 - Jeanne Henriquez; Thomas Aquino Martina; Teresa Koeiman-Doran; Ludwig Samson; Gladys do Rego-Kuster 
 2016 - Ossandra Lewis-Nieuw; Noris Doran; Imelda Kroon; Hugo Rafaela; Diodela van Weissenbruch-ter Haar
 2017 - Chaldwin (Broertje) Marshall
 2018 - Juan de Palm; Bentley Ronald Leonora; Gildo Brigitha; Isaira Gomes-Mauricia; Myrla Rodrigues; Rignald Lak; Jeannette Kroes-van Leeuwaarde
 2019 - Ange-Marie Jessurun; Oswin (Chin) Behilia; Swinda Albertus; Iva Hooghuis-Martina; Wendell Prince
 2020 - Benedicto Marte; Eligio Melfor; Gladwin de Lanoi; Lionel Jules Janga
 2021 - Cesario La Croes, Ludwig Muyden, Maria Diwan, Ced Ride; Grace Goede; Rina Penso
 2022 - Lidwina (Dina) Veeris; Martinus (Mario) Kleinmoedig; Violeta (Viola) Ravenstein-Lourens; Pablo Cova; Roberto Rico. 
 2023 - Curd Evertz; Angelina de Ron-Tromp; Haydee Clementina; Ryan de Jongh; Pedro (Hermanito) Narvaez; Judith Mauris; Els-Marie (Tante Emma) Eman-Bradshaw; Rose Mary Allen; Rignald (Doble-R) Recordino; Joyce Adoptie-Treurniet. 

Kòrsou